Елбасына ұсыныс
"Елбасына ұсыныс" | "https://abai.kz/post/66805"
TITLE: Елбасына ұсыныс
URL: https://abai.kz/post/66805
META: "Елбасына ұсыныс" | "https://abai.kz/post/66805"
DATE: 28.02.2018
AUTHOR(s): Әміржан Қосан
TOTAL WORDS: 158
TEXT: Нұреке! Министрлеріңіз шынымен де қазақ тілін үйренсін десеңіз, мемлекеттік тіл тұнып тұрған ортаға - ауылға бірнеше айға жіберіп алыңыз. Жай ғана жүрмей, өз салалары бойынша қызмет жасап қайтсын. Мәселен, білім министрі - мұғалім, денсаулық сақтау министрі - дәрігер, еңбек және әлеуметтік қорғау министрі - өз күнін өзі көруші, ақпарат және коммуникация министрі - аудандық газеттің тілшісі, мәдениет және спорт министрі - аудандық хор әншісі, не жаттықтырушы, инвестиция мен даму министрі - жол құрылысшысы, қаржы министрі - аудандық қаржы бөлімінің қызметкері, ауыл шаруашылық министрі - агроном, не шопан, дін және азаматтық қоғам министрі - имам, не жергілікті оппозиционер, әділет министрі - адвокат, энергетика министрі - электрик, не пеш жағушы, ішкі істер министрі - учаскелік полицей, қорғаныс министрі - әскери бөлімше офицері, ал ұлттық экономика министрі - шағын фирма жетекшісі боп жұмыс атқарып, Ұлттық банк төрғағасы жұмыс істейтін аудандық банктен несие алып көрсін. Тілді де тез үйренеді, өздері басқарып отырған салалардың қыр-сырын да жақсылап меңгеріп алады... Әміржан Қосан Facebook-тегі парақшасынан
